નવી દિલ્હી – દિલ્હીમાં મુખ્ય પ્રધાન અરવિંદ કેજરીવાલની આમ આદમી પાર્ટી (AAP)ની સરકાર અને લેફ્ટેનન્ટ ગવર્નર અનિલ બૈજલ વચ્ચેના ઝઘડો સમાપ્ત થવાનું નામ લેતો નથી. બૈજલ સામે AAPનું ધરણા આંદોલન આજે આઠમા દિવસે પ્રવેશ્યું છે. લેફ્ટેનન્ટ ગવર્નરના સત્તાવાર નિવાસસ્થાન રાજનિવાસ ખાતે ગયા સોમવારથી ધરણા પર બેઠેલા કેજરીવાલ અને એમના સાથી પ્રધાનોમાંના એક, સત્યેન્દ્ર જૈન (આરોગ્ય પ્રધાન)ની તબિયત ગઈકાલે બગડતાં એમને હોસ્પિટલમાં દાખલ કરવા પડ્યા છે.